**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаса региональнöй либö межмуниципальнöй тöдчанлуна öтув вöдитчан автомашина туйяс кузя сьöкыд груз новлöдлысь транспорт средствоясöн лёк вöчöмысь дон урчитöм йылысь**

Россия Федерацияын автомашина туйяс да туй удж йылысь да Россия Федерацияса öткымын законодательнöй актö вежсьöмъяс пыртöм йылысь» Федеральнöй оланпаслöн 12 статьяса 7 пункт серти Коми Республикаса Правительство шуис:

1. Урчитны Коми Республикаса региональнöй либö межмуниципальнöй тöдчанлуна öтув вöдитчан автомашина туйяс кузя сьöкыд груз новлöдлысь транспорт средствоясöн лёк вöчöмысь дон 1 №-а содтöд серти.

2. Лыддьыны вынтöмöн Коми Республикаса Правительстволысь öткымын решение 2 №-а содтöдын индöм лыддьöг серти.

3. Тайö шуöмыс вынсялö сiйöс примитан лунсянь.

Коми Республикаса Юралысь В. Торлопов

Сыктывкар

2009 вося октябр 14 лун

295 №

Коми Республикаса Правительстволöн

2009 во октябр 14 лунся 295 №-а шуöм дорö

1 №-а СОДТÖД

Коми Республикаса региональнöй либö межмуниципальнöй

тöдчанлуна öтув вöдитчан автомашина туйяс кузя сьöкыд груз новлöдлысь транспорт средствоясöн вöчан

**ЛЁК ЫДЖДА**

|  |  |
| --- | --- |
| Транспорт средствояслöн характеристика | Быд 100 км мунöмысь туйлы лёк вöчан ыджда (шайт)\* |
| Транспорт средстволöн (автопоездлöн) öтувъя массаысь сьöкыдджык | |
| 5 тоннаöдз бöръясö пыртöмöн | 110 |
| 5 тоннаысь сьöкыдджык 7 тоннаöдз бöръясö пыртöмöн | 110-150 |
| 7 тоннаысь сьöкыдджык 10 тоннаöдз бöръясö пыртöмöн | 150-210 |
| 10 тоннаысь сьöкыдджык 15 тоннаöдз бöръясö пыртöмöн | 210-290 |
| 15 тоннаысь сьöкыдджык 20 тоннаöдз бöръясö пыртöмöн | 290-400 |
| 20 тоннаысь сьöкыдджык 25 тоннаöдз бöръясö пыртöмöн | 400-540 |
| 25 тоннаысь сьöкыдджык 30 тоннаöдз бöръясö пыртöмöн | 540-700 |
| 30 тоннаысь сьöкыдджык 35 тоннаöдз бöръясö пыртöмöн | 700-870 |
| 35 тоннаысь сьöкыдджык 40 тоннаöдз бöръясö пыртöмöн | 870-1090 |
| 40 тоннаысь сьöкыдджык 45 тоннаöдз бöръясö пыртöмöн | 1090-1340 |
| 45 тоннаысь сьöкыдджык 50 тоннаöдз бöръясö пыртöмöн | 1340-1620 |
| 50 тоннаысь сьöкыдджык 100 тоннаöдз бöръясö пыртöмöн | 1620-4420 |
| Транспорт средстволöн осевöй массаысь сьöкыдджык | |
| 5%-ысь 10%-öдз бöръясö пыртöмöн | 420 |
| 10%-ысь 20%-öдз бöръясö пыртöмöн | 420-598 |
| 20%-ысь 30%-öдз бöръясö пыртöмöн | 598-1220 |
| 30%-ысь 40%-öдз бöръясö пыртöмöн | 1220-1620 |
| 40%-ысь 50%-öдз бöръясö пыртöмöн | 1620-2110 |
| 50%-ысь 60%-öдз бöръясö пыртöмöн | 2110-2630 |
| 60%-ысь 200%-öдз бöръясö пыртöмöн | 2630-9910 |

\*Пасйöд:

Автотранспорт средстволöн öтувъя массаысь сьöкыдджыкысь либö автотранспорт средстволöн осевöй массаысь сьöкыдджыкысь туйлы лёк вöчан ыдждалöн промежуточнöй значениесö урчитöны линейнöй интерполяция методöн.

Коми Республикаса Правительстволöн

2009 во октябр 14 лунся 295 №-а шуöм дорö

2 №-а СОДТÖД

Вынтöмöн лыддьöм Коми Республикаса Правительстволöн шуöм

**ЛЫДДЬÖГ**

1. «Автомашина транспортöн öтув вöдитчан государственнöй автомашина туйяслы, кутшöмъяс лоöны Коми Республикаса государственнöй эмбурöн, вöчöм ущерб компенсируйтöм могысь сьöкыд груз нуöмысь дон босьтöм йылысь» Коми Республикаса Правительстволöн 2004 во август 3 лунся 134 №-а шуöм.

2. «Автомашина транспортöн öтув вöдитчан государственнöй автомашина туйяслы, кутшöмъяс лоöны Коми Республикаса государственнöй эмбурöн, вöчöм ущерб компенсируйтöм могысь сьöкыд груз нуöмысь дон босьтöм йылысь» Коми Республикаса Правительстволöн 2004 во август 3 лунся 134 №-а шуöмö вежсьöмъяс пыртöм йылысь» Коми Республикаса Правительстволöн 2004 во ноябр 2 лунся 189 №-а шуöм.

3. «Автомашина транспортöн öтув вöдитчан государственнöй автомашина туйяслы, кутшöмъяс лоöны Коми Республикаса государственнöй эмбурöн, вöчöм ущерб компенсируйтöм могысь сьöкыд груз нуöмысь дон босьтöм йылысь» Коми Республикаса Правительстволöн 2004 во август 3 лунся 134 №-а шуöмö вежсьöмъяс пыртöм йылысь» Коми Республикаса Правительстволöн 2005 во сентябр 14 лунся 245 №-а шуöм.

4. «Автомашина транспортöн öтув вöдитчан государственнöй автомашина туйяслы, кутшöмъяс лоöны Коми Республикаса государственнöй эмбурöн, вöчöм ущерб компенсируйтöм могысь сьöкыд груз нуöмысь дон босьтöм йылысь» Коми Республикаса Правительстволöн 2004 во август 3 лунся 134 №-а шуöмö вежсьöмъяс пыртöм йылысь» Коми Республикаса Правительстволöн 2007 во февраль 7 лунся 17 №-а шуöм.

Вудж. Кузнецова Н.А., 3 606 пас